Οι ***Χοντρός και Λιγνός*** (πρωτότυπη αγγλική ονομασία: *Laurel and Hardy*), γνωστοί επίσης ως ***Χοντρός - Λιγνός***, ήταν κωμικό δίδυμο ηθοποιών της πρώιμης περιόδου του Χόλυγουντ στον αμερικανικό κινηματογράφο. Αποτελούνταν από τον Σταν Λώρελ (*Λιγνός*) και τον Όλιβερ Χάρντι (*Χοντρός*). Δραστηριοποιήθηκαν από το 1927 έως και το 1940, και έγιναν ιδιαίτερα γνωστοί στις ΗΠΑ αρχικά και μετέπειτα διεθνώς για τις φαρσοκωμωδίες στις οποίες πρωταγωνιστούσαν, με τον *Λιγνό* να είναι ο αδέξιος και αγαθός ενώ ο *Χοντρός* ο υπερόπτης και ματαιόδοξος.

Περιγραφή
---------

Χαρακτηριστικά γνωρίσματα τους ήταν το ηχητικό σήμα στην αρχή και τέλος των ταινιών τους το οποίο ήταν γνωστό ως *τραγούδι του κούκου* (*The Cuckoo Song*), καθώς και τα στρόγγυλα ημίψηλα καπέλα που φορούσαν.

Πριν την συνεργασία τους, και οι 2 ηθοποιοί ήταν καταξιωμένοι στον κινηματογράφο, όπου ο Λώρελ είχε εμφανιστεί σε πάνω από 50 ταινίες, ενώ ο Χάρντυ σε πάνω από 250 παραγωγές. Οι 2 κωμικοί είχαν συνεργαστεί και παλαιότερα στην ταινία *Το Τυχερό Σκυλί* (*The Lucky Dog*) το 1921. Ως αποκλειστικά κωμικό δίδυμο συνεργάστηκαν για πρώτη φορά το 1926, και καθιέρωσαν την κοινή τους πορεία το 1927 στην βουβή ταινία *Φορώντας παντελόνια στον Φίλιπ* (*Putting Pants on Philip)*. Συνέχισαν τις εμφανίσεις τους και σε πολλές άλλες ταινίες έως το 1944, και κατόπιν ξεκίνησαν να δίνουν ζωντανές παραστάσεις και για κάποια περίοδο κάλυψαν μεγάλο τμήμα της Βρετανίας και Ιρλανδίας. Η τελευταία τους ταινία ήταν το 1950 με τίτλο *Οι Νέοι Ροβινσώνες (Atoll K*).

Συνολικά εμφανίστηκαν σε 107 ταινίες, 32 βουβές μικρού μήκους, 40 μικρού μήκους με ήχο, και 23 πλήρεις κινηματογραφικές ταινίες, ενώ είχαν και 12 ανεπίσημες σύντομες εμφανίσεις σε άλλες παραγωγές. Στην πρωτότυπη ονομασία στην αγγλική γλώσσα, ήταν γνωστοί ως *Λώρελ και Χάρντυ* (*Laurel and Hardy*), ενώ στην ελληνική γλώσσα έγιναν γνωστοί ως *Χοντρός και Λιγνός* από τα φυσικά τους χαρακτηριστικά, ενώ υπήρξαν και κόμικ στα ελληνικά με την μορφή τους.

Αφιέρωμα στην ζωή των 2 αποτελεί η ταινία *Stan and Ollie* με πρωταγωνιστές τους Στηβ Κούγκαν και Τζον Σ. Ράιλυ με έτος κυκλοφορίας το 2018.

Ενδεικτική φιλμογραφία
----------------------

Στιγμιότυπο από ταινία του 1936
Μνημείο αφιερωμένο στο κωμικό δίδυμο στην περιοχή της Κάμπρια στην βορειοδυτική Αγγλία. τόπο καταγωγής του Στάνλεϋ Λώρελ
* *Ο Χοντρός και ο Λιγνός στα Κάτεργα, 1931*
* *Χοντρός-Λιγνός στη Χώρα των Παιχνιδιών, 1934*
* *Δουλειές με φούντες, 1936*
* *Βάρδα Φουρνέλο, 1938*
* *Χοντρός-Λιγνός στη Λεγεώνα των Ξένων, 1939*
* *Οι Νέοι Ροβινσώνες, 1951*

Παραπομπές
----------

1. ↑  "Laurel and Hardy." *Britannica Online Encyclopedia.* Retrieved: June 12, 2011.
2. ↑  Rawlngs, Nate. "Top 10 across-the-pond duos." Αρχειοθετήθηκε 2013-02-05 στο Wayback Machine. *Time Magazine* July 20, 2010. Retrieved: June 18, 2012.
3. ↑  Smith 1984, p. 24.
4. 1 2  McGarry 1992, p. 67.
5. ↑  Seguin, Chris. "Forgotten Laurel & Hardy film emerges on French DVD." *The Laurel & Hardy Magazine,* December 3, 2013.
6. ↑  «Χοντρός Λιγνός - Εξώφυλλα ελληνικών κόμικ». *www.socomic.gr* (στα Αγγλικά). Ανακτήθηκε στις 18 Νοεμβρίου 2017.
7. ↑  «Steve Coogan and John C Reilly snapped doing scenes for Laurel and Hardy biopic» (στα αγγλικά). *The Sun*. 2017-04-12.. Ανακτήθηκε στις 2017-11-18.
8. ↑  «Ο Τζον Σ. Ράιλι και ο Στιβ Κούγκαν είναι ο «Χοντρός-Λιγνός» που όλοι περίμεναν! | FLIX». *flix.gr*. Ανακτήθηκε στις 18 Νοεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χοντρός και Λιγνός** |

* Επίσημος ιστότοπος- laurelandhardy.com
* Τίτλοι στο IMDB - imdb.com
* Χοντρός και Λιγνός, Pack up your troubles, 1932 - youtube.com
* Ο Χοντρός, ο Λιγνός, και οι πολλές γυναίκες τους - protagon.gr, 22 Αυγούστου 2017
* Η τελευταία συνάντηση του Χοντρού και του Λιγνού- mixanitouxronoy.gr, 06 Αυγούστου 2017

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158392558
* LCCN: no98047227
* ISNI: 0000 0001 2114 0270
* GND: 10306608-1
* MusicBrainz: 4a8ae4fd-ad6f-4912-851f-093f12ee3572

 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |